Изпълнителният лист е официален документ, издаден от съда, с който се удостоверява, че посоченият в него кредитор може да иска принудително изпълнение на посоченото изпълняемо право срещу посочения длъжник. Едновременно с това се разпорежда на съдебен изпълнител (държавен или частен) да предприеме изпълнителни действия, поискани от кредитора.
Съществуват два начина за получаване на такъв лист.
Първият е след водено дело пред съд (исково производство), при което има влязло в сила решение на съда, протокол за съдебна спогодба, решения на чуждестранни съдилища (удобрени от българския съд), арбитражни съдилища или осъдително въззивно решение.
Вторият е по реда на заповедното производство, при което длъжникът не участва в процеса. Този начин се разделя на следните:
при наличие на документи от страна на кредитора, с които се удостоверяват вземанията срещу длъжника: извлечения от сметки, спогодби, договори, запис на заповед. Кредиторът следва да попълни бланката на заповед за изпълнение и в едно с приложените документи да я подаде в районния съд по седалището на длъжника или постоянния му адрес (за физическо лице), като се изиска незабавно изпълнение. На база на получените документи съдът веднага издава заповед и изпълнителен лист;
при липса на документи от страна на кредитора, последния следва да попълни заявление за издаване на заповед за изпълнение. Изпълнителият лист ще бъде издаден едва след 2-седмичен срок и в случай, че длъжникът не предяви възражение.